Document ID: 32009R0554

REGULAMENTUL (CE) NR. 554/2009 AL COMISIEI
din 25 iunie 2009
de modificare a Regulamentului (CE) nr. 2597/2001 al Comisiei cu privire la contingentele tarifare aplicabile anumitor vinuri originare din Fosta Republică Iugoslavă a Macedoniei
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 153/2002 al Consiliului din 21 ianuarie 2002 privind anumite proceduri de punere în aplicare a Acordului de stabilizare și de asociere dintre Comunitățile Europene și statele lor membre, pe de o parte, și Fosta Republică Iugoslavă a Macedoniei, pe de altă parte, precum și a Acordului interimar dintre Comunitatea Europeană și Fosta Republică Iugoslavă a Macedoniei (1), în special articolul 7,
întrucât:
(1)
Protocolul la Acordul de stabilizare și asociere între Comunitățile Europene și statele membre ale acestora, pe de o parte, și Fosta Republică Iugoslavă a Macedoniei, pe de altă parte, pentru a ține seama de aderarea Republicii Bulgaria și a României la Uniunea Europeană (2), denumit în continuare „protocolul”, a fost semnat la 18 februarie 2008. Acesta a fost aprobat în numele Comunității Europene, al Comunității Europene a Energiei Atomice și al statelor membre prin Decizia 2008/438/CE, Euratom a Consiliului și a Comisiei (3) și a fost aplicat cu titlu provizoriu de la 1 ianuarie 2007.
(2)
Articolul 5 din protocol și anexa VIII la acesta prevăd modificarea contingentelor tarifare existente pentru anumite vinuri prezentate în recipiente de peste 2 litri, originare din Fosta Republică Iugoslavă a Macedoniei, cu efect de la 1 ianuarie 2007.
(3)
Pentru implementarea contingentelor tarifare pentru vin stabilite în protocol, este necesară modificarea Regulamentului (CE) nr. 2597/2001 al Comisiei din 28 decembrie 2001 privind deschiderea și modul de gestionare a contingentelor tarifare comunitare aplicabile anumitor vinuri originare din Republica Croația și din Fosta Republică Iugoslavă a Macedoniei (4).
(4)
Subdiviziunile TARIC ale anumitor subpoziții din Nomenclatura combinată (NC) au fost modificate începând cu 1 iulie 2007. Prin urmare este necesară modificarea în consecință a subdiviziunilor TARIC ale acestor coduri NC în partea II din anexa la Regulamentul (CE) nr. 2597/2001.
(5)
Întrucât protocolul se aplică de la 1 ianuarie 2007, este necesar ca prezentul regulament să se aplice cu începere de la aceeași dată și să intre în vigoare imediat.
(6)
Măsurile prevăzute de prezentul regulament sunt conforme cu avizul Comitetului Codului vamal,
ADOPTĂ PREZENTUL REGULAMENT:
Articolul 1
Partea II din anexa la Regulamentul (CE) nr. 2597/2001 se înlocuiește cu textul din anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 ianuarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 iunie 2009.

Labels: 17
3
6
18
15